stanford-oval/wikipedia huggingface dataset:
Tilisanomat
Aiheesta muualla

Virallinen sivusto
Tumalevy

Tumalevy on tumakoteloa sisältä verhoava ja tumaa tukeva proteiinirakenne. Se on 30–100 nanometriä paksu rakenne, joka koostuu pääasiassa välikokoisista säikeistä. Tumalevyjen tehtäviin kuuluu tuman muodon ylläpitämiseksi myös mm. DNA:n ja RNA:n käsitteleminen. Tumalevyt jaotellaan rakenteensa ja toimintansa mukaan kahteen ryhmään: A-tyyppiin ja B-tyyppiin. A-tyypin tumalevy sijaitsee sisempänä tumassa ja B-tyypin tumalevyt ovat lähempänä tumakoteloa.
Aiheesta muualla

Kuvia tai muita tiedostoja aiheesta Tumalevy Wikimedia Commonsissa
Tyttö Keuruun vanhassa kirkossa

| Tyttö Keuruun vanhassa kirkossa |
| --- | --- |

Nimi:  Tyttö Keuruun vanhassa kirkossa
Tekijä:  Akseli Gallen-Kallela
Valmistuspaikka:  Keuruu
Valmistumisvuosi:  1889
Taiteenlaji:  Muotokuva
Teostyyppi:  Maalaus
Materiaali:  Öljyväri ja kangas (maalauspohja)
Korkeus:  65  cm
Leveys:  42,5  cm
Kokoelma:  Gösta Serlachiuksen taidesäätiö
Sijainti:  Serlachius Kartano
Tyttö Keuruun vanhassa kirkossa on taidemaalari Akseli Gallen-Kallelan maalaama maalaus vuodelta 1889. Teos esittää tyttöä Keuruun vanhassa kirkossa. Tytön mallina oli tuleva kansanedustaja Maria Raunio. Kaksi muuta tunnistettavaa henkilöhahmoa ovat kirkonpenkissä istuva Keuruun kirkkoherra Herman Pihlman (virassa 1886–1906) ja käytävällä asteleva suntio Fredrik Uskali.
Aleksi Salin

| Aleksi Salin |
| --- | --- |
 Aleksi vieraili sarjassa syksyllä 2014 tapaamassa Karia.
Näyttelijä(t):  Tuomas Kytömäki
Kesto:  1999–2004, 2008, 2014, 2019
Ensi- esiintyminen:  Osa 1: Pihlajakadun asukkaat kokevat  järkytyksen (25. tammikuuta 1999)
Viimeinen esiintyminen:  Osa 3508: Alissa vaihtaa luovalle alalle (12. helmikuuta 2019)
Henkilötiedot
Status:  parisuhteessa
Ammatti:  yrittäjä
Sukupuoli:  mies
Kotipaikka:  Helsinki
Asuinpaikka:  Nakkila
Suhteet
Vanhemmat:  Jukka Salin Maarit Salin
Sisarukset:  Saku Salin Silja Hickley
Puoliso(t):  Ilona Salo (avovaimo) Hanna Salin (kuollut)
Lapset:  Sofia Salin
Infobox OKVirheellinen NIMI-arvo: 
Aleksi Salin on Tuomas Kytömäen esittämä kuvitteellinen hahmo suomalaisessa saippuasarjassa Salatut elämät, jossa hän on ollut mukana vuosina 1999–2004 sekä vuonna 2008 satunnaisesti. Myöhemmin Aleksi on vieraillut sarjassa syksyllä 2014 ja vuonna 2019. Aleksi esiintyi myös Ismo & Seppo Show / Seppo & Ismo Show -juhlalähetyksessä vuonna 2009. Aleksi esiintyi myös Salattujen elämien spin-off-sarjassa Pihlajasatu vuonna 2019.
Perhe, ystävät ja asunto Pihlajakadulla

Aleksi on Maarit ja Jukka Salinin vanhin lapsi. Hänellä on pikkuveli Saku ja pikkusisko Silja. Heidän vanhempansa erosivat Maaritin alkoholisoiduttua. Aleksilla itsellään on tytär, Sofia Salin, joka syntyi hänen suhteestaan edesmenneen äitipuolensa ja sittemmin avovaimonsa Hanna Salinin kanssa.
Aleksi on samassa rapussa asuvan Elina Taalasmaan veljen Karin pitkäaikainen ystävä. Heidän ystävyytensä pahimpia koettelemuksia oli Karin ja Maaritin lyhyt mutta kiihkeä suhde. Ennen sarjan alkua Aleksi ja Kari pahoinpitelivät miehen, joka yritti raiskata Elinan, Aleksin silloisen tyttöystävän. Pahoinpitelystä Kari otti yksin syyn niskoilleen, minkä vuoksi hän oli sarjan alkaessa vielä vankilassa.
Aleksi asui pääsääntöisesti koko aikansa sarjassa Pihlajakatu 23B:n kolmannessa kerroksessa asunnossa B9. Sarjan alkaessa siellä hänen kanssaan asuivat hänen pikkusisaruksensa, isänsä ja äitipuolensa. Myöhemmin Siljan lähdettyä vaihtoon Amerikkaan, heille muutti filippiiniläinen vaihto-oppilas Chiqi Li. Silja ei enää palannut pysyvästi asumaan kotiin ja Sakukin muutti lopullisesti pois vuonna 2002, jolloin Aleksi jäi asumaan kolmestaan Sofian ja Hannan kanssa. Jukka oli tässä välissä ehtinyt muuttamaan ullakkoasuntoon Maaritin luo saatuaan tietää Aleksin olevan Sofian isä. Aleksi ehti asua myös jonkin aikaa Laura Kivirannan asunnossa B8 vuokralla mielenterveysongelmista kärsivän Petra Rinteen kanssa, joka kaappasi Sofian.
Hahmon kaari

Äitipuolensa Hanna Salinin kanssa Aleksilla oli pian tämän saavuttua perheeseen paremmat välit kuin perheen muilla lapsilla. Aleksin ja Hannan välille kehittyi salasuhde, jonka seurauksena Hanna tuli raskaaksi ja sai lapsen, Sofian. Elina ja Aleksi erosivat, kun Elina sai kuulla Aleksin ja Hannan salasuhteesta. Aleksi oletti ensin Jukan olevan Sofian isä, mutta Aleksin isyys varmistui Hannan kuultua Jukan steriloinnista. Hanna oli tosin valehdellut Jukalle, että Sofian isä on Hannan homoseksuaali ystävä Harri Järvi. Jukalle suhde paljastui vasta hänen kuultuaan Aleksin lepertelevän Sofialle kevään 2001 päätösjaksossa nimittäen itseään isäksi ja Jukkaa ukiksi. Suhteen paljastuttua Jukan maailma romahti ja hän jätti työnteon.
Aleksilla ja Laura Kivirannalla olivat kerran treffit Hannan pyynnöstä, kun Hanna kyllästyi välillä Aleksiin ja käski Aleksin katsoa muita naisia. Laura taas halusi tehdä Markus Ekholmin mustasukkaiseksi.
Hannan kuoleman jälkeen Aleksi jäi Sofian yksinhuoltajaksi. He muuttivat Nakkilaan Hannan vanhempien luokse. Nakkilassa asuessaan Aleksi alkoholisoitui eikä pystynyt huolehtimaan tyttärestään Sofiasta. Tämän seurauksena Maarit sai Sofian huoltajuuden. Vuonna 2008 selvisi, että raitistunut Aleksi elää Ilona Salon kanssa avoliitossa.
Aleksi tuli vierailulle Pihlajakadulle syksyllä 2014 tapaamaan retuperällä olevaa Karia. Hän kertoi omistavansa Satakunnan suurimman autokorjaamon sekä pysyneensä äitinsä Maaritin ja tyttärensä Sofian kanssa erossa alkoholista. Hän mainitsi myös, että Maarit tuottaa Nakkilassa paikallislehteä ja että hänen tyttärensä Sofia aloitti opinnot yliopistossa. Lisäksi hän kertoi, että hänen isänsä Jukka ja tämän vaimo Jaana, jonka kanssa Jukka aikoinaan poistui sarjasta, ovat eronneet. Aleksi tarjosi Karille autokorjaamolta töitä ja Kari lähti Aleksin matkaan. Myöhemmin Kari kuitenkin palasi takaisin Pihlajakadulle.
Aleksi Salin sarjan ensimmäisessä jaksossa vuonna 1999.
Aleksi palasi sarjaan 21. helmikuuta 2008 tyttärensä Sofian jouduttua sairaalaan.
Aletes

Aletes (m.kreik. Αλήτης) on antiikin kreikkalainen miehen nimi, joka tarkoittaa vaeltajaa tai muukalaista.
Henkilöitä

Aletes, Aigisthoksen ja Klytaimnestran poika
Aletes, herakleidi ja Hippoteen poika
Aletes, eräs troijalainen Vergiliuksen Aeneissa
Aletes, Ikarioksen ja Periboian poika
Näytelmiä

Aletes, Sofokleen tragedia
Aletes, Lykofronin tragedia
Muita merkityksiä

Aletes, sarjakukkaiskasvien heimoon kuuluva kasvisuku
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Aletes”, voi hakea sivunnimihaulla, laajalla sivunnimihaulla tai tekstihaulla.
American Anime -palkinto

| American Anime -palkinto |
| --- | --- |
Palkitaan:  Parhaat animet ja niiden tekijät.
Palkinnon antaja:  ICv2
Maa:   Yhdysvallat
Ensimmäinen palkinto:  2007
American Anime -palkinnot (American Anime Awards) olivat ICv2:en jakamia palkintoja, joita jaettiin eri kategorioissa vuoden parhaille Pohjois-Amerikassa julkaistuille animeen ja mangaan liittyville tekijöille, sarjoille ja elokuville. Palkintoa jaettiin vain kerran New Yorkissa vuonna 2007.
Kategoriat

Paras anime-elokuva
Paras anime komedia
Paras pitkä sarja
Paras lyhyt sarja
Paras manga
Paras näyttelijäkaarti
Paras näyttelijä
Paras näyttelijätär
Paras näyttelijä komediassa
Paras näyttelijätär komediassa
Paras DVD pakkauksen suunnittelu
Paras animen tunnuslaulu
Eniten palkintoja saaneet sarjat

| Animesarjat | Vuodet | Määrä |
| --- | --- | --- |
| Fullmetal Alchemist  | 2007 | 5 |
| FLCL | 2007 | 2 |
| Zatch Bell | 2007 | 2 |
Eniten palkintoja saaneet ääninäyttelijät

| Näyttelijät | Voitot |
| --- | --- |
Vic Mignogna: 2007
Mary Elizabeth McGlynn: 2007
Dave Wittenberg: 2007
Debi Derryberry: 2007
Aiheesta muualla

IGN
ICv2
Turlough O’Carolan

Turlough O'Carolan J. C. Trimballin maalauksessa.
Turlough O'Carolan (iiriksi Toirdhealbhach Ó Cearbhalláin; 1670 – 25. maaliskuuta 1738) oli irlantilainen kiertelevä harpisti, laulaja ja säveltäjä. Häntä on toisinaan kuvailtu "Irlannin viimeiseksi bardiksi". O'Carolan ehti eläessään kirjoittaa satoja lauluja, joita irlantilaiset ja kelttiläiset muusikot esittivät yleisesti vielä yli 260 vuotta hänen kuolemansa jälkeen.
O'Carolan syntyi Meathin kreivikunnassa, mutta muutti 14-vuotiaana Roscommoniin. Hän sairasti isorokon, joka aiheutti tulevan muusikon täydellisen sokeutumisen 18-vuotiaana. Hän alkoi opetella harpunsoittoa ja kierteli loppuikänsä Irlannissa esittämässä kirjoittamiaan lauluja.
O'Carolan kuoli suojelijansa Máire MacDermott Roen kotona vuonna 1738. Hänen musiikissaan oli sekä kansanmusiikin että länsimaisen taidemusiikin vaikutteita. O'Carolanin musiikkia alettiin julkaista vasta hänen kuoltuaan, noin vuonna 1742 Dublinissa. Nykyään hänen kokoelmiaan säilytetään mm. Irlannin kansalliskirjastossa. Vielä viime aikoina O'Carolanin kappaleita ovat esittäneet esimerkiksi The Dubliners, Planxty ja The Chieftains.
A Bad Moms Christmas

| A Bad Moms Christmas |
| --- | --- |

Ohjaaja:   Jon Lucas  Scott Moore 
Käsikirjoittaja:   Jon Lucas  Scott Moore 
Tuottaja:  Suzanne Todd
Säveltäjä:  Christopher Lennertz
Kuvaaja:  Mitchell Amundsen
Leikkaaja:  James Thomas
Pääosat:   Mila Kunis  Kristen Bell  Kathryn Hahn  Cheryl Hines  Christine Baranski  Susan Sarandon 
Valmistustiedot
Valmistusmaa:  Yhdysvallat
Tuotantoyhtiö:   STX Entertainment  Suzanne Todd Productions  Huayi Brothers Media 
Levittäjä:  STX Entertainment Hulu
Ensi-ilta:   2017-10-3030. lokakuuta 2017 (Los Angeles, Yhdysvallat)  2017-11-011. marraskuuta 2017 (Yhdysvallat)  2017-11-1010. marraskuuta 2017 (Suomi)  
Kesto:  104 minuuttia
Alkuperäiskieli:  englanti
Budjetti:  28 miljoonaa dollaria
Tuotto:  130,6 miljoonaa dollaria
Edeltäjä:  Bad Moms
Aiheesta muualla
IMDb 
Elonet
AllMovie
Infobox OKNimi-testi OK: 
A Bad Moms Christmas (DVD-levityksessä käytetty nimeä Bad Moms 2) on vuonna 2017 ensi-iltansa saanut Jon Lucasin ja Scott Mooren käsikirjoittama ja ohjaama yhdysvaltalainen jouluaiheinen komediaelokuva, jonka pääosissa ovat Mila Kunis, Kristen Bell, Kathryn Hahn, Cheryl Hines, Christine Baranski ja Susan Sarandon. Elokuva on jatko-osa elokuvalle Bad Moms (2016) ja kertoo kolmesta ylikuormittuneesta äidistä, joiden omat ongelmia aiheuttavat äidit tulevat kyläilemään joulun aikaan.
A Bad Moms Christmas julkaistiin maailmanlaajuisesti elokuvateattereissa marraskuussa 2017. Ilmestyessään elokuva menestyi hyvin, mutta sai sekalaisen, lähinnä kielteisen vastaanoton kriitikoilta ja yleisöltä.
Juoni

Ystävykset ja äidit Amy (Mila Kunis), Kiki (Kristen Bell) ja Carla (Kathryn Hahn) pelkäävät stressaavia joulunpyhiä. He päättävät tehdä kaikesta pienempää, joulusta yksinkertaisemman ja hauskemman, mutta eivät odottaneet omien äitiensä (Cheryl Hines, Christine Baranski ja Susan Sarandon) tulevan yllätysvierailulle.
Näyttelijät

| 0 | 1 | 2 |
| --- | --- | --- |
|  Mila Kunis  | … |  Amy Redmond Mitchell   |
|  Kristen Bell  | … |  Kiki Moore   |
|  Kathryn Hahn  | … |  Carla Dunkler   |
|  Cheryl Hines  | … |  Sandy Wilson   |
|  Christine Baranski  | … |  Ruth Redmond   |
|  Susan Sarandon  | … |  Isis Dunkler   |
|  Peter Gallagher  | … |  Hank Redmond   |
|  Jay Hernandez  | … |  Jessie Harkness   |
|  Justin Hartley  | … |  Ty Swindle   |
|  Lyle Brocato  | … |  Kent Moore   |
|  Wanda Sykes  | … |  tohtori Elizabeth Karl   |
|  Oona Laurence  | … |  Jane Mitchell   |
|  Emjay Anthony  | … |  Dylan Mitchell   |
|  Ariana Greenblatt  | … |  Lori Harkness   |
|  Cade Cooksey  | … |  Jaxon Dunkler   |
|  Jacks Dean  | … |  Bernard Moore   |
|  Madison Muffley  | … |  Clare Moore   |
|  Christina Applegate  | … |  Gwendolyn James   |
|  Kenny G  | … |  oma itsensä   |
Tuotanto > Roolitus

Joulukuussa 2016 Mila Kunis, Kristen Bell ja Kathryn Hahn kiinnitettiin jouluteemaiseen Bad Momsin jatko-osaelokuvaan, jossa he uusivat roolinsa Amynä, Kikinä ja Carlana. Justin Hartley kiinnitettiin Ty Swindlen rooliin huhtikuussa 2017, ja toukokuussa 2017 Susan Sarandon, Christine Baranski ja Cheryl Hines kiinnitettiin näyttelijäkokoonpanoon äitien äitien rooleihin. Samassa kuussa Peter Gallagher kiinnitettiin elokuvahankkeeseen, ja ensimmäisessä elokuvassa näytelleet Wanda Sykes ja Jay Hernandez kiinnitettiin rooleihinsa ensimmäisessä elokuvassa.
Tuotanto > Kuvaukset

A Bad Moms Christmas -elokuvan kuvaukset alkoivat Atlantassa toukokuussa 2017.
Ensi-ilta

A Bad Moms Christmas sai maailmanensi-iltansa Regency Village Theatressa Los Angelesissa 30. lokakuuta 2017. Elokuva julkaistiin elokuvateattereissa 1. marraskuuta 2017 Yhdysvalloissa ja 10. marraskuuta 2017 Suomessa.
Vastaanotto

A Bad Moms Christmas tuotti Pohjois-Amerikassa 72,1 miljoonaa dollaria ja muualla maailmassa 58,5 miljoonaa dollaria. Maailmanlaajuisesti elokuva tuotti 130,6 miljoonan dollarin lipputulot. Elokuva oli Suomessa vuoden 2017 63. katsotuin elokuva saatuaan 29 750 katsojaa.
Elokuva on saanut sekä elokuvakriitikoilta että katsojilta sekalaisia, lähinnä kielteisiä arvioita. Rotten Tomatoes -sivuston mukaan 32 prosenttia kriitikoista on antanut elokuvalle positiivisen arvosanan 4,6/10 keskiarvolla. Keräys perustuu 129 arviointiin, joista 41 ovat ”tuoreita” ja 88 ”mätiä”. Yli 10 000 käyttäjästä 43 prosenttia on antanut elokuvalle myönteisen arvosanan 3/5 keskiarvolla. Metacritic-sivuston mukaan 30 arvostelun perusteella elokuva on saanut 42 pistettä sadasta mahdollisesta. Metacriticin 89 käyttäjää on antanut elokuvalle keskiarvon 4,8/10.
Aiheesta muualla

A Bad Moms Christmas -elokuvan traileri suomenkielisellä tekstityksellä YouTubessa (englanniksi)
A. J. McLean

| Alexander James McLean |
| --- | --- |
 A. J. McLean Malibussa helmikuussa 2008.
Henkilötiedot
Syntynyt: 9. tammikuuta 1978 (ikä 46) West Palm Beach, Florida, Yhdysvallat
Ammatti:  muusikko   sanoittaja   näyttelijä
Muusikko
Taiteilijanimi:  A. J. McLean, A.J., Alex, Bone
Laulukielet:  englanti
Aktiivisena:  1986–
Tyylilajit:  pop, R&B, poprock
Soittimet:  laulu   basso   akustinen kitara   piano   saksofoni
Yhtyeet:  Backstreet Boys
Levy-yhtiöt:  Jive Recrds   Avex Group   Podman
 Nimikirjoitus
Aiheesta muualla
ajmclean.com
  [ Muokkaa Wikidatassa ] [ ohje ]  
Alexander James "A. J." McLean (s. 9. tammikuuta 1978 West Palm Beach, Florida) on yhdysvaltalainen muusikko, joka tunnetaan parhaiten Backstreet Boys -yhtyeestä. Hän on vierailevana artistina suomalaisen rap-artisti Redraman vuonna 2013 julkaistulla "Clouds" -kappaleella.
Biografia > Nuoruus

A.J. syntyi West Palm Beachilla, Floridassa, Denise Fernandezille ja Bob McLeanille. McLeanin vanhemmat erosivat ja hänen isänsä jätti perheen tämän ollessa vasta 4-vuotias. McLeanin äiti Denise ja hänen isovanhempansa Adolph ja Ursula Fernandez kasvattivat tämän. Vuonna 1990 hän muutti äitinsä kanssa Orlandoon, Floridaan keskittyäkseen näyttelemiseen ja laulamiseen. Monien Nickelodeonin ja Disneyn koe-esiintymisten jälkeen hän sai roolin Nickelodeonin Welcome Freshmen -ohjelmasta ja komediasta Hi Honey, I'm Home!, missä hän esitti hahmoa nimeltä "Skunk".
Biografia > Päihdeongelmat

Noustessaan kuuluisuuteen, A.J. tuli tunnetuksi Backstreet Boys-poikabändin tuhmana poikana ja kapinallisena. Vuonna 2001, muut bändin pojat ahdistuivat A.J.:n itsetuhoisesta käytöksestä. Seuratessaan ystäviensä neuvoja A.J. kirjoittautui vieroitukseen alkoholismin ja kokaiinin käytön takia heinäkuussa 2001 Black & Blue kiertueen aikana, mikä keskeytettiin väliaikaisesti. Oltuaan raitis melkein 2 vuotta, hän sortui jälleen. Nyt hän on ollut raittiina vuoden 2002 lokakuun 23:sta päivästä lähtien. Hänen äitinsä Denise kirjoitti kirjan Backstreet Mom vuosina 2003-2004, ja se kuvaili A.J.:n elämää ennen, jälkeen ja vieroituksen aikana.
10. joulukuuta, 2003, A.J. ja Denise olivat The Oprah Winfrey Showssa puhumassa A.J.:n toipumisesta kliinisestä depressiosta, alkoholismista ja huumeiden käytöstä. Kevin Richardson, Brian Littrell, Howie Dorough ja Nick Carter yllättivät A.J.:n ilmestymällä ohjelmaan puhumaan heidän kokemuksistaan hänen addiktiossaan ja tarjoamaan tukensa hänen toipumiseensa. Tämä oli ensimmäinen kerta melkein kahteen vuoteen, kun kaikki viisi Backstreet Boys -jäsentä esiintyivät yhdessä.
27. tammikuuta 2009, kerrottiin McLeanin sortuneen alkoholin käyttöön. TMZ kuvasi hänet ilmeisessä humalatilassa. Kyseisen videon takia A.J.:n silloinen tyttöystävä Wendy Rice erosi miehestä.
Biografia > Alter Ego

McLean loi itselleen "toisen minän", nimeltä Johnny No Name. Hän käytti nimeä silloin, kun ei esiintynyt muiden Backstreet Boys -jäsenien kanssa. Hahmossa on yhtäläisyyksiä McLeanin kanssa, esimerkiksi molemmilla on yksinhuoltajaäiti ja he ovat eläneet isovanhempiensa kanssa pieninä. Mutta on myös eroja - Johnny on ollut vankilassa, A.J. ei ole.
A.J. on esiintynyt silloin tällöin rock- ja metalliklubeilla ympäri New Yorkia käyttäen nimeä Johnny No Name. Hän perusti yhdistyksen, jota kutsutaan JNN Foundationiksi, joka kerää varoja diabeteksen tutkintaan. A.J. teki myös yhdeksän kaupungin kiertueen Johnny No Name:ina tukeakseen VH1 Save the Music -kampanjaa.
McLeanin alter ego oli alun perin nimetty Johnny Suede'ksi, mutta se oli sama kuin Brad Pittin hahmolla. Kun studio uhkasi haastaa McLeanin oikeuteen, hän muutti nimen Johnny No Name'ksi.
Biografia > Have It All

Maaliskuussa 2008 McLean esitti ensimmäiset kaksi sooloshow'taan (omana itsenään) Anaheim House of Bluesissa ja The Roxyssa Los Angelesissa. Show’hun sisältyi hänen omaa soolomateriaaliaa sekä sooloversion Backstreet Boys-hitistä "Incomplete". Soolokiertue jatkui läpi Euroopan touko- ja kesäkuussa, jatkeena Backstreet Boys'ien Unbreakable Tour -kiertueelle. Luodessaan sooloprojektiaan mcLean työskenteli OneRepublic-yhtyeen vokalistin Ryan Tedderin kanssa tuottajinaan Dan Muckala ja Kristian Lundin sekä entinen 'N Syncin jäsen JC Chasez.
20. tammikuuta 2010 McLeanin ensimmäinen sooloalbumi, Have It All julkaistiin Japanissa. Yhdysvalloissa albumi ilmestyi loppukeväällä 2010.
Biografia > TV esiintymiset

Huhtikuussa 2002 A.J. vieraili Static Shock -piirretyn toisella tuotantokaudella. Myöhemmin hän esiintyi yhdessä Brian Littrellin ja tämän vaimon kanssa Hollywood Squares -ohjelmassa.
Biografia > Yksityiselämä

McLean on tapaillut muun muassa kuuden vuoden ajan Marisa Jacksonia, Backstreet Boysin entisen managerin Donna Wrightin tytärtä; Innosense-yhtyeen jäsentä Amanda Latonaa (1998-2000); ja Kaci Brownia (2005). Vuonna 2002 McLean oli kihloissa ex-lapsitähti Sarah Jo Martinin kanssa. Pari oli seurustellut vuodesta 2000 ja heidän oli määrä mennä naimisiin ystävänpäivänä 2003, mutta pari kuitenkin purki kihlauksen samana vuonna.
McLean myi Kalifornian Malibussa sijainneen talonsa joulukuussa 2006 ja tällä hetkellä hänellä on koti Los Angelesissa ja Floridan Orlandossa.
9. tammikuuta 2010 viettäessään 32-vuotispäiväänsä Las Vegasissa McLean kosi pitkäaikaista tyttöystäväänsä, Rochelle Deanna Karidista Hard Rock Hotelin Wasted Space -yökerhon lavalla. Huhun mukaan McLean osti sormuksen vain tunteja ennen julkista kosintaansa Hard Rock Hotelin koruliikkeestä. Parin hääpäivää ei ole vielä virallistettu.
Sooloalbumit

2010: Have It All
Aiheesta muualla

A.J. McLeanin viralliset kotisivut (Arkistoitu – Internet Archive)
Backstreet Boysin viralliset kotisivut
Backstreet Boysin viralliset fanisivut (Arkistoitu – Internet Archive)
Virallinen A.J. McLean verkkokauppa[vanhentunut linkki]
A. J. McLean Internet Movie Databasessa. (englanniksi)
MySpace
TruTV

| truTV |
| --- | --- |
Lähetykset alkoivat:  1. heinäkuuta 1991 (CourtTV)  1. tammikuuta 2008 (truTV)
Lähetykset loppuivat:  31. joulukuuta 2007 (CourtTV)
Omistaja:  Time Warner
Tunnuslause:  Not Reality. Actuality.
Maa:   Yhdysvallat
Näkyvyysalue:  Amerikka
Aiemmin:  CourtTV
Kotisivu:  truTV
Infobox OKNimi-testi OK: 
truTV on yhdysvaltalainen kaapelitelevisiokanava, jonka omistaa Turner Broadcastingin verkossa toimiva Time Warner. Kanavan nimi oli Court TV ennen vuotta 2008. Kanadassa on yhä Court TV Canada -niminen kanava.
Kanavan esittämät ohjelmat ovat ainakin osin ainoastaan tositv-formaattiin puettuja, käsikirjoitettuja ja näyteltyjä draamoja. TruTV:n mukaan tapaukset perustuvat todellisiin tapahtumiin.
Suomessa JIM-kanava esittää paljon truTV:n ohjelmia.
Ohjelmistoa

| --- | --- |
 Amerikan ansa-autot (Bait Car)  Mustaa kultaa (Black Gold)  Conspiracy Theory  Lain nimessä (COPS)  Mellakka oikeussalissa (Disorder in the Court)  Forensic Files  Full Throttle Saloon  Haunting Evidence  It Only Hurts When I Laugh  Inside American Jail :  Ocean Force  Pakkolunastajat (Operation Repo)  Masterminds  Most Daring  Hurjat poliisivideot (Most Shocking)  Party Heat  Täysillä tutkaan (Speeders)  The Investigators  World's Wildest Police Videos  Villit lomavideot (World's Wildest Vacation Videos)
Aiheesta muualla

Trutv.com
Tsoukielet

Tsoukielet on pieni austronesialaisiin kieliin kuuluva kieliryhmä, joka sijoittuu maantieteellisesti Taiwanin keskiosiin.
Kieliryhmään katsotaan kuuluvan kolme kieltä:
Tsou
Saaroa
Kanakanabu
Tyttö ja bassokitara

| Tyttö ja bassokitara |
| --- | --- |
Ohjaaja:  Anssi Mänttäri
Käsikirjoittaja:  Anssi Mänttäri
Kuvaaja:  Raimo Hartzell
Leikkaaja:  Sirpa Koponen
Lavastaja:  Reijo Puttonen
Valmistustiedot
Valmistusmaa:  Suomi
Tuotantoyhtiö:  Reppufilmi
Ensi-ilta:  1987
Kesto:  54 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Tyttö ja bassokitara on Anssi Mänttärin ohjaama ja käsikirjoittama suomalainen televisioelokuva vuodelta 1987. Se oli osa Ylen Televisioteatterin 1990-luvun vaihteessa tuottamaa Kunnon kino -sarjaa.
Elokuva kertoo 16-vuotiaasta Anusta, joka ajautuu hermoromahduksen seurauksena sairaalaan. Sairaalassa hän käy musiikkiterapiassa ja innostuu bassokitaran soittamisesta.
Ahvenanmaan maakunnan hallitus

Ahvenanmaan maakuntahallitus
Ahvenanmaan maakunnan hallitus toimii Maarianhaminan keskustassa sijaitsevassa Ahvenanmaan parlamentti- ja hallintorakennuksessa, Ahvenanmaan itsehallintotalossa.
Ahvenanmaan maakunnan hallitus (ruots. Ålands landskapsregering) on Ahvenanmaan itsehallinnon yleinen hallintoviranomainen ja poliittinen hallitus, jonka valitsee Ahvenanmaan maakuntapäivät. Ahvenanmaan itsehallintolain muutoksen myötä hallituksen nimi alkaen 1.6.2004 on Ahvenanmaan maakunnan hallitus (ei enää maakuntahallitus, entinen ruots. Ålands landskapsstyrelse).
Maakunnan hallitus 2023–

Maaneuvos: Lantråd Katrin Sjögren (Lib)
Ministerit:
vicelantråd Annika Hambrudd
Ingrid Zetterman
Jesper Josefsson
Arsim Zekaj
Mats Perämaa
Camilla Gunell
Maakunnan hallitus 2019–2023

Maaneuvos:  Lantråd Veronica Thörnroos (C)
Ministerit:
vicelantråd Harry Jansson
Roger Höglund
Annette Holmberg-Jansson
Annika Hambrudd
Fredrik Karlström
Alfons Röblom
Christian Wikström
Maakunnan hallitus 2015–2019

Maaneuvos:  Lantråd Katrin Sjögren (Lib)
Ministerit:
Vicelantråd Camilla Gunell (S)
Tony Asumaa (Lib)
Nina Fellman (S)
Wille Valve (MSÅ)
Mika Nordberg (MSÅ)
Mats Perämaa (Lib)
Maakunnan hallitus 2011–2015

Maaneuvos: Camilla Gunell (S)
Ministerit:
Roger Nordlund (C)
Johan Ehn (M)
Gun-Mari Lindholm (Obs)/Wille Valve (M)
Carina Aaltonen (S)
Veronica Thörnroos (C)
Fredrik Karlström (Obs)
Maakunnan hallitus 2007–2011

Maaneuvos: Viveka Eriksson (lib)
Varamaaneuvos, kulttuuri- ja koulutusministeri : Britt Lundberg (c)
Teollisuusministeri: Torbjörn Eliasson (c)
Valtiovarainministeri: Mats Perämaa (lib)
Tasa-arvo- ja EU-ministeri: Roger Eriksson (lib)
Sosiaali- ja ympäristöministeri: Katrin Sjögren (lib)
Viestintäministeri: Veronica Thörnroos (c)
(kokoonpanossa oli kuitenkin muutoksia kauden aikana)